section_heading: Povijest
paragraph_text: Pretpostavlja se da je Samokov osnovan u 14. st. kao rudarsko naselje uz pomoć njemačkih saskih rudara. Sa sigurnošću se prvi put navodi 1455. godine, u turskom popisu, i ponovno 1477. godine, pod imenom - Vlajčov Samokov. Kroz 16 i 17 st., Samokov je izrastao u najveći rudnik željeza u regiji. Zabilježeno je da je u razdoblju 1565. – 1566., Samokov proizveo i isporučio 20 000 konjskih potkova za Beograd i 30 000 klinova za potrebe Otomanske vojske. Samokov je proizvodio brodska sidra i ostale metalne predmete za brodogradilišta u Bugarskoj, naročito za ono u Ankialosu u bugarskom primorju.